**Φιλοσοφία - Σκοπιμότητα**

**(Να αναφέρετε σε ένα κείμενο 100-150 λέξεων το θεωρητικό πλαίσιο, στο οποίο βασίζεται το παρόν πρόγραμμα, και τη σκοποθεσία του)**

Ο Παγκόσμιος Οργανισμός Υγείας επισημαίνει τα αυξημένα ποσοστά παχυσαρκίας, τη μειωμένη διάρκεια ύπνου και την επιδείνωση της σωματικής και ψυχικής υγείας ως χαρακτηριστικά του σύγχρονου τρόπου ζωής και της έλλειψης φυσικής δραστηριότητας.

Η εθνική στρατηγική για την αντιμετώπιση της παιδικής παχυσαρκίας στοχεύει στην ενημέρωση και την ενδυνάμωση όλης της σχολικής κοινότητας: μαθητές, εκπαιδευτικοί, γονείς. Για την αντιμετώπιση φυσικά ενός τόσο σύνθετου φαινομένου δεν αρκεί η υλοποίηση μόνο ενός εργαστηρίου δεξιοτήτων ή η ανάδειξη σχετικών ενοτήτων στα διάφορα γνωστικά αντικείμενα. Η προτεινόμενη παγκόσμια μεθοδολογία για την κινητοποίηση όλης της σχολικής κοινότητας κρίνεται απαραίτητη και μπορεί να γίνει μέσα από την ολιστική σχολική προσέγγιση, η οποία στοχεύει στη διαμόρφωση μιας πολιτικής που: εντάσσει στις αρχές του σχολείου την προαγωγή της υγείας, της υγιεινής διατροφής και της φυσικής άσκησης, κινητοποιεί όλη τη σχολική κοινότητα και την ευρύτερη τοπική κοινότητα για την επίτευξη των απαραίτητων αλλαγών στο φυσικό και κοινωνικό περιβάλλον του σχολείου προκειμένου να προληφθεί και αντιμετωπιστεί η παιδική παχυσαρκία. Στην προσέγγιση αυτή ιδιαίτερη βαρύτητα έχει η διαμόρφωση των απαραίτητων δεξιοτήτων ζωής για τους μαθητές καθώς και η αποτελεσματική διασύνδεση με το σπίτι, την κοινότητα και τις υπηρεσίες υγείας.