**Φύλλο/α Εργασίας Εργαστηρίου/ων**

**ΦΥΛΛΟ ΕΡΓΑΣΙΑΣ 7 : ΤΡΙΛΙΖΑ (THINK - TAC – TOE)**

|  |  |  |
| --- | --- | --- |
| Δημιουργήστε μια αφίσα για να προωθήσετε την ενυδάτωση, τη φυσική άσκηση, τα υγιεινά σνακ και την απομάκρυνση από τις οθόνες. Βάλτε ένα μότο (σύνθημα), επιμεληθείτε την εικονογράφηση, παρουσιάστε την και κολλήστε την στην τάξη. | Δημιουργήστε ένα επιτραπέζιο παιχνίδι με επισημάνσεις στο ταμπλό σχετικές με την ορθή χρήση του νερού, τη σπατάλη του, την χρήση στην υγιεινή, την αξία του και στην ενυδάτωση του ανθρώπου.  Χρησιμοποιήστε εκφράσεις όπως: το νερό ρυθμίζει τη θερμοκρασία του σώματος. Βοηθάει την πέψη. Αποτρέπει την αφυδάτωση ή άλλες που θα βρείτε. | Καταγράψτε και οπτικοποιήστε (με μορφή κόμικ) το δικό σας ημερήσιο ημερολόγιο σχετικά με τις διατροφικές επιλογές, τη σωματική δραστηριότητα, την ενυδάτωση και τη μείωση του χρόνου στις οθόνες. Παρουσιάστε το στην τάξη. |
| Ετοιμάστε μια παράσταση θεάτρου σκιών με τίτλο: Ο Καραγκιόζης κόβει τη ζάχαρη... και παρουσιάστε την σε μια αυτοσχέδια σκηνή μέσα στην τάξη με φιγούρες που θα κατασκευάσετε. | Γράψτε ένα άρθρο για την εφημερίδα του σχολείου σχετικά με τα σχολικά γεύματα. Κάντε τις δικές σας προτεινόμενες βελτιώσεις του μενού και τρόπους αντιμετώπισης της σπατάλης των τροφίμων. | Συντάξτε μια επιστολή στον/στην Δήμαρχο της πόλης για να επισημάνετε την έλλειψη αθλητικών χώρων γύμνασης και πάρκων για την άσκηση παιδιών και ενηλίκων και προτρέψτε τον/την να ανοίξει τις σχολικές αυλές μετά το τέλος των μαθημάτων. Χρησιμοποιήστε επιχειρήματα για να τον/την πείσετε να αλλάξει πολιτική και να υλοποιήσει τα αιτήματά σας. |
| Δέκα εύκολα μικρογεύματα (σνακ): Δημιουργούμε μια πλαστικοποιημένη πρόταση 10 μικρογευμάτων βάζοντας πίσω ένα μαγνητάκι και την πολλαπλασιάζουμε για όλα τα ψυγεία του σπιτιού κάθε μαθητή/τρια. Χωρίζουμε τη σελίδα σε 10 τετράγωνα και τα οπτικοποιούμε με φωτογραφία ή ζωγραφική και κείμενο με στόχο να λειτουργούν ως οπτικό βοήθημα. | Δημιουργήστε ένα κόμικ 7-8 καρέ με γελοιογραφίες σχετικά με την κατάχρηση των οθονών (υπολογιστή και τηλεόραση) περνώντας μηνύματα με αστείο τρόπο για περισσότερη άσκηση. | Δραματοποιήστε τη συνεδρίαση ενός δημοτικού συμβουλίου με θέμα τη δημιουργία σχολικών λαχανόκηπων και στόχο την ζωντανή γνωριμία με τα λαχανικά και τη σημασία της σαλάτας ως υγιεινή διατροφική επιλογή. Καταγράψτε τους διαλόγους. |